ORDE do 30 de agosto de 2006 pola que se convocan axudas ao alumnado que inicie durante o curso 2006-2007 ensinanzas de formación profesional de grao medio en familias profesionais non vocacionais demandadas polo mercado laboral. Axudas cofinanciadas polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/09/2006

O artigo 31 do Estatuto de autonomía de Galicia asígnalle á comunidade autónoma a competencia plena na regulación e na administración da ensinanza en toda a súa extensión, os seus niveis e graos, as súas modalidades e especialidades, no ámbito das súas competencias e sen prexuízo do disposto no artigo 27 da Constitución e nas leis orgánicas que o desenvolven.
O Real decreto 1763/1982, do 24 de xullo, traspasa á Comunidade Autónoma de Galicia funcións e servizos da Administración do Estado en materia de educación.
Nas conclusións do Consello Europeo de Lisboa de 2000 defínese a aprendizaxe permanente como toda actividade de aprendizaxe útil realizada de xeito continuo con obxecto de mellorar as cualificacións, os coñecementos e as aptitudes. Esta definición desenvólvese posteriormente no Memorandum sobre a aprendizaxe permanente.
O Memorandum pretende, entre as súas finalidades, lograr niveis xerais de educación e cualificación máis altos en todos os sectores, garantir que se ofreza educación e formación de alta calidade e, ao mesmo tempo, asegurar que os coñecementos e as capacidades dos cidadáns se axusten ás transformacións dos requisitos laborais, á organización dos lugares de traballo e aos métodos de traballo.
A Lei orgánica 5/2002, do 19 de xuño, das cualificacións e da formación profesional, ten por obxecto a ordenación dun sistema integral de formación profesional, cualificacións e acreditación que responda con eficacia e transparencia ás demandas sociais e económicas a través de diversas modalidades formativas. A oferta de formación sostida con fondos públicos ha favorecer a formación ao
longo de toda a vida, acomodándose ás distintas expectativas e situacións persoais e profesionais.
A Lei orgánica 2/2006, do 3 de maio, de educación, establece no artigo 39.2º que a formación profesional no sistema educativo, ten por finalidade preparar o alumnado para a actividade nun campo profesional e facilitar a súa adaptación ás modificacións laborais que poden producirse ao longo da vida, así como contribuír ao seu desenvolvemento persoal e ao exercizo dunha cidadanía democrática.
O Plan Galego de Formación Profesional, aprobado polo Consello da Xunta de Galicia o 27 de xuño de 2001, recolle un plan específico de promoción de profesións non vocacionais demandadas no mercado de traballo, para favorecer o necesario equilibrio entre os profesionais que precisa o mundo laboral e a cualificación dos traballadores. Trátase de potenciar entre a xuventude aquelas familias profesionais e aqueles ciclos formativos de grao medio das ensinanzas de formación profesional específica que, aínda sendo pouco demandados polo alumnado, conten con perspectivas de inserción laboral e, en consecuencia, faciliten a súa incorporación ao primeiro emprego.
Na súa virtude, a Consellería de Educación e Ordenación Universitaria
DISPÓN:
Artigo 1º.-Bases xerais.
Convócanse axudas, cofinanciadas polo Fondo Social Europeo, destinadas ao alumnado que inicia no curso académico 2006-2007, algún ciclo formativo de grao medio ou módulo experimental nos centros que se indican no anexo I.
Artigo 2º.-Persoas beneficiarias.
Poderase beneficiar destas axudas o alumnado que se matricule por primeira vez no curso 2006-2007 nalgún ciclo formativo de grao medio ou módulo experimental dos que se especifican no anexo I e nos centros que se indican.
Queda excluído destas axudas o alumnado que curse o segundo ano do ciclo formativo ou módulo experimental e o alumnado repetidor, así como quen estea matriculado en oferta modular.
Artigo 3º.-Contía das axudas.
A contía das axudas individuais será única e poderá ascender ata un máximo de 450 euros por persoa beneficiaria.
As axudas serán concedidas con cargo ao concepto orzamentario 09.03.322S.480.1 da Dirección Xeral de Formación Profesional e Ensinanzas Especiais, por un importe total máximo de 160.015,94 euros.
A percepción destas axudas é compatible coa doutras de carácter xeral con cargo a fondos públicos.
Artigo 4º.-Solicitudes.
O alumnado que reúna os requisitos para participar nesta convocatoria presentará a seguinte documentación no centro onde vaia realizar os estudos de formación profesional, sen prexuízo de poder acudir a calquera dos rexistros do artigo 38.4º da Lei 30/1992:
-Solicitude de axuda segundo o modelo que se recolle no anexo II desta orde.
-Fotocopia do DNI.
-Fotocopia compulsada do xustificante de matrícula.
-Anexo III desta orde, relativo á declaración do conxunto de todas as solicitudes de axudas efectuadas ou concedidas, para esta mesma finalidade, das distintas administracións públicas competentes, para o curso 2006-2007, de acordo co establecido nos artigos 8.4º e 15.4º do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 5º.-Prazo e lugar de presentación de solicitudes.
O prazo de presentación de solicitudes será de 40 días naturais contados desde o día seguinte ao día da publicación desta orde no Diario Oficial de Galicia.
As solicitudes dirixiranse á secretaría do centro onde o alumnado vaia cursar os estudos de formación profesional.
As secretarías dos centros enviarán a documentación, nos cinco días naturais seguintes ao remate do prazo de presentación de solicitudes, á Dirección Xeral de Formación Profesional e Ensinanzas Especiais (edificio administrativo San Caetano, 15781, Santiago de Compostela).
O alumnado que, excepcionalmente, se matricule con posterioridade ao prazo sinalado disporá de cinco días naturais, contados a partir da data de matriculación no ciclo, para presentar a solicitude na secretaría do centro. En todo caso, a data límite de presentación de solicitudes será o 31 de outubro. Nos cinco días naturais posteriores a esta data, o centro educativo remitirá a documentación deste alumnado á Dirección Xeral de Formación Profesional e Ensinanzas Especiais.
Artigo 6º.-Comisión de selección.
1. A selección das peticións levarase a efecto por unha comisión integrada polas seguintes persoas:
-O subdirector xeral de Formación Profesional, que actuará como presidente.
-O xefe do servizo de Formación en Empresas e Orientación Profesional.
-O xefe do servizo de Formación Profesional.
-Un inspector ou inspectora de educación designado/a pola Subdirección Xeral de Inspección, Avaliación e Calidade do Sistema Educativo.
-Un director ou directora dun IES que imparta ensinanzas de formación profesional, nomeado pola Dirección Xeral de Formación Profesional e Ensinanzas Especiais.
-Un funcionario ou funcionaria da Dirección Xeral de Formación Profesional e Ensinanzas Especiais, que se ocupará da secretaría, con voz e sen voto.
Os membros da comisión de selección poderán percibir asistencias, axudas para gastos e de locomoción, para concorrer ás sesións, conforme o Decreto 144/2001, do 7 de xuño (DOG do 25 de xuño).
2. Na concesión das axudas procederase ao rateo entre os beneficiarios da subvención do importe global máximo destinado á axuda.
Artigo 7º.-Adxudicación das axudas.
Vistas as solicitudes presentadas e o crédito dispoñible, a comisión de selección elaborará a proposta de adxudicación das subvencións e enviaralla á conselleira de Educación e Ordenación Universitaria, quen resolverá o que proceda.
Artigo 8º.-Comunicación.
A concesión ou a denegación da axuda será publicada no Diario Oficial de Galicia. Contra esta resolución, as persoas interesadas poderán interpor recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Artigo 9º.-Aceptación das axudas.
Nos quince días naturais seguintes ao da publicación da resolución no Diario Oficial de Galicia, as persoas beneficiarias deberán remitir á Dirección Xeral de Formación Profesional e Ensinanzas Especiais a seguinte documentación:
-Anexo IV desta orde, relativo á aceptación previa da subvención concedida, así como ao compromiso de cumprir os requisitos exixidos na convocatoria e de seguir a avaliación continua ao menos no 70 por cen dos módulos do ciclo formativo durante o curso 2006-2007.
-Certificación bancaria na que consten os datos da entidade e o código da conta na que o beneficiario desexa que se lle faga efectivo o pagamento. Nesta conta o beneficiario debe figurar necesariamente entre os titulares.
De non presentarse a citada documentación no prazo establecido entenderase que o beneficiario renuncia á axuda concedida, polo que se procederá ao arquivo do expediente.
As solicitudes entenderanse desestimadas de non ditarse resolución expresa no prazo de seis meses desde a finalización do prazo de presentación de solicitudes.
Artigo 10º.-Pagamento das axudas.
As axudas efectuaranse nun só pagamento, a través de conta ou cartilla de aforro abertas a nome da persoa beneficiaria.
Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución da concesión.
Artigo 11º.-Perda da axuda.
O incumprimento total ou parcial de calquera das condicións establecidas nesta orde constituirá causa determinante de revogación da axuda e do seu reintegro pola persoa beneficiaria ou solicitante, segundo o disposto no artigo 78.10º do texto da Lei de réxime financeiro e orzamentario, aprobado polo Decreto lexislativo 1/1999, do 7 de outubro.
A falsidade dos datos ou a falsificación de documentos que se presenten, calquera que sexa o momento en que se demostre a inexactitude, terá como consecuencia a perda de todos os dereitos do solicitante e a correspondente devolución da cantidade total percibida, sen prexuízo doutras responsabilidades ás que houber lugar, logo da apertura do correspondente expediente.
Artigo 12º.-Información.
De acordo co establecido no Regulamento (CE) n( 1159/2000 da Comisión, do 30 de maio de 2000
(DO L 130/30, do 31 de maio de 2000), os centros educativos tomarán as medidas oportunas para informar o alumnado de que estas axudas están financiadas nun 65% polo Fondo Social Europeo.
As direccións dos centros educativos arbitrarán as medidas necesarias para que esta orde sexa coñecida por todos os membros da comunidade educativa e para que as persoas beneficiarias cumpran cos requisitos establecidos. Así mesmo, o servizo de inspección educativa asesorará os centros na tramitación desta orde e velará polo seu estrito cumprimento.
Artigo 13º.-Adaptación.
Esta orde adáptase ás normas básicas do texto articulado da Lei 38/2003, do 17 de novembro (BOE do 18 de novembro), xeral de subvencións, e ás do seu desenvolvemento, así como aos artigos 78 e 79 do Decreto lexislativo 1/1999, do 7 de outubro, de acordo coa redacción dada pola Lei 14/2004, do 29 de decembro.
Artigo 14º.-Facilitación de información.
A persoa beneficiaria deberá facilitar toda a información que lle requira a Intervención Xeral da Comunidade Autónoma de Galicia, o Tribunal de Contas e o Consello de Contas no exercizo das súas funcións de fiscalización e control do destino das axudas.
Disposicións derradeiras
Primeira.-Autorízase a Dirección Xeral de Formación Profesional e Ensinanzas Especiais para desenvolver o disposto nesta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de agosto de 2006.
Laura Sánchez Piñón
Conselleira de Educación e Ordenación Universitaria
ANEXO I
Familia profesional
Código do ciclo
Ciclo formativo
Código do centro
Centro
Actividades agrarias
CM01001
Traballos forestais e conservación do medio natural
32014801
IES Cidade de Antioquía
36019751
IES de Tomiño
CM01002
Xardinaría
27007260
CFEA de Monforte de Lemos
CM01003
Explotacións agrarias extensivas
15013254
CFEA de Sergude
27007260
CFEA de Monforte de Lemos
27010921
CFEA Pedro Murías
CM01004
Explotacións agrícolas intensivas
15001033
CFEA de Guísamo
36007552
IES A Granxa
CM01005
Explotacións gandeiras
27007260
CFEA de Monforte de Lemos
27010921
CFEA Pedro Murías
Actividades físicas e deportivas
CM02001
Condución de actividades físico-deportivas no medio natural
15020544
IES de Ortigueira
Actividades marítimo-pesqueiras
CM03003
Operación, control e mantemento de máquinas e instalacións do buque
15028038
ESCO Náutico-Pesqueira
CM03004
Pesca e transporte marítimo
15027812
ESCO Oficial Náutico-Pesqueira
Familia profesional
Código do ciclo
Ciclo formativo
Código do centro
Centro
Edificación e obra civil
DM08001
Acabados de construción
27010945
IES Porta da Auga
M218008
Cubrición de edificios: lousas
32016467
IES Sección de Sobradelo-Carballeda
Electricidade e electrónica
CM09001
Equipos electrónicos de consumo
15032081
IES de Fene
27013934
IES Perdouro
36013771
IES Fermín Bouza Brey
36019232
IES Monte da Vila
36019529
IES Ribeira do Louro
CM09002
Equipos e instalacións electrotécnicas
15022620
IES de Curtis
15023090
IES Macías o Namorado
15026030
IES Terra de Xallas
27013326
IES Lois Peña Novo
27013636
IES María Sarmiento
27016315
IES de Becerreá
27016352
IES de Palas de Rei
32001725
IES Lauro Olmo
32015037
IES Manuel Chamoso Lamas
32015876
IES Xermán Ancochea Quevedo
32016625
IES de Celanova
DM09001
Equipos electrónicos de consumo
36017430
IES Ricardo Mella
Fabricación mecánica
CM10001
Soldadura e caldeiraría
15032081
IES de Fene
36020386
IES Marco do Camballón
CM10003
Mecanizado
15006754
IES Marqués de Suanzes
27012036
IES Gregorio Fernández
Hostalaría e turismo
CM11003
Servizos de restaurante e bar
15025682
IES Fraga do Eume
32016285
IES de Vilamarín
36020064
IES Carlos Oroza
DM11003
Servizos de restaurante e bar
36013448
IES Manuel Antonio
Industrias alimentarias
CM13002
Elaboración de viños e outras bebidas
36000481
IES Ramón Cabanillas
36007552
IES A Granxa
CM13005
Conserveira vexetal, cárnica e de peixe
27010921
CFEA Pedro Murías
Informática
CM14001
Explotación de sistemas informáticos
15021755
IES Cabo Ortegal
32016637
IES Cosme López Rodríguez
Mantemento de vehículos autopropulsados
CM16001
Carrozaría
15026406
IES de Ponteceso
27013636
IES María Sarmiento
36019244
IES A Sangriña
CM16002
Electromecánica de vehículos
15021767
IES Castro da Uz
15022620
IES de Curtis
15026406
IES de Ponteceso
15032081
IES de Fene
27007247
IES Francisco Daviña Rey
27013636
IES María Sarmiento
32001725
IES Lauro Olmo
32015037
IES Manuel Chamoso Lamas
32015475
IES Abrente
36002359
IES Antón Losada Diéguez
36019244
IES A Sangriña
36019256
IES de Vilalonga
Mantemento e servizos á produción
CM17002
Instalación e mantemento electromecánico de maquinaria e condución de liñas
32013582
IES García-Barbón
Sanidade
CM19001
Coidados auxiliares de enfermaría
32013582
IES García-Barbón
Téxtil, confección e pel
CM21001
Confección
15027216
IES Fernando Esquío
15027782
IES Nº 1 de Ordes
15027897
IES Paseo das Pontes